આ કાર્યક્રમ પ્રસંગે મહામહિમ રાજ્યપાલશ્રી ઓ. પી. કોહલીએ જણાવ્યું હતું કે જિલ્લામાં ગુરુકુળની ૮ સંસ્થામાં ૧૮ હજાર વિધાર્થીઓ અભ્યાસ કરે છે તેમના વચ્ચે યોજાયેલી વિવિધ સ્પર્ધાના વિજેતાઓને આજે અહીં પારિતોષિકો અપાયા. શિક્ષણની સાથે સંસ્કાર આપી ગુરુકુળ સંસ્થા પવિત્ર રાષ્ટ્ર નિર્માણ માં સહ્યોગ આપે છે. સંસ્થા દ્વારા રક્તદાન જેવાં ઉમદા સામાજીક કાર્યો પણ થાય છે. શિક્ષક પગાર લેવાની સાથે સંસ્કારી બાળકો પણ નિર્માણ કરી શકે છે જે કામ અહીંના શિક્ષકો કરી રહ્યા છે. તેમણે ઉપસ્થિત વિધાર્થીઓને જીવનમાં ધ્યેય નક્કી કરી તેની પ્રાપ્તિ માટે અથાગ પરિશ્રમ કરવાની શીખ આપી હતી.